**N Á V R H**

**Všeobecne záväzné nariadenie**

**Obce Mužla**

**č. 5/2019**

**O OZNAČOVANÍ ULÍC A INÝCH VEREJNÝCH PRIESTRANSTIEV A O ČÍSLOVANÍ STAVIEB**

Obec Mužla na základe článku 68 Ústavy Slovenskej republiky, ustanovenia § 2 b, odsek 1 a § 6 odsek 1 zákona SNR č. 369/1990 Z.z. o obecnom zriadení, v znení neskorších predpisov a v zmysle Vyhlášky Ministerstva vnútra SR č. 31/2003 Z.z. ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb, vydáva pre územie obce Mužla toto

**Všeobecne záväzné nariadenie o označovaní ulíc a iných verejných priestranstiev a o číslovaní stavieb**

**Článok I.**

**Predmet úpravy**

Predmetom tohto všeobecne záväzného nariadenia (ďalej len „VZN“) je určiť názvy ulíc a iných verejných priestranstiev (ďalej len „ulica“) v obci Mužla, ako aj špecifikovať podmienky číslovania stavieb súpisným a orientačným číslom.

**Článok II.**

**Vymedzenie základných pojmov**

1. Ulica je súvislá komunikácia s priľahlými stavbami alebo pozemkami určenými územným plánom na zastavanie.
2. Iné verejné priestranstvá sú plochy ležiace spravidla v osobitnej časti obce, verejne prístupné obyvateľstvu a určené na verejné účely.
3. Súpisné číslo je číslo, ktoré sa prideľuje každej budove v poradí podľa osobitnej evidencie.
4. Orientačné číslo sa určuje budove na účely orientácie na ulici. Ak má budova viac vstupov z ulice, určuje sa orientačné číslo hlavnému vstupu.

**Článok III.**

**Určenie názvu ulíc**

1. Názvy ulíc sú určené s prihliadnutím na

• históriu obce

• významné osobnosti už nežijúce

• významných rodákov

• veci a pod.

1. Každá ulica má svoj vlastný názov, ktorý sa uvádza na orientačných tabuliach v štátnom jazyku a pod ním v jazyku národnostnej menšiny.
2. Súpisné číslo je číslo, ktoré sa prideľuje každej budove v poradí podľa osobitnej evidencie.
3. Podnet na zmenu názvu alebo nový názov ulice môže podať skupina obyvateľov obce, poslanci obecného zastupiteľstva alebo starosta obce.
4. Neprípustné sú názvy ulíc po žijúcich osobách, názvy dlhé, duplicitné, urážajúce mravnosť, náboženské alebo národnostné cítenie, jazykovo nesprávne a názvy nepriliehavé vzhľadom na históriu obce.

**Článok IV.**

**Zoznam a označovanie ulíc obce a zásady ich používania**

1. Neoddeliteľnou súčasťou tohto VZN je príloha č. 1, ktorá obsahuje názvy ulíc v obci Mužla v slovenskom a maďarskom jazyku.
2. Názov ulice sa píše v znení ako je uvedené v prílohe č. 1 tohto VZN. V zmysle Metodického usmernenia Ministerstva kultúry slovenskej republiky, súčasťou názvu ulice je slovo **ulica** alebo **označenie druhu iného verejného priestranstva**.
3. Označovanie ulíc obec vykonáva na vlastné náklady.
4. Ulice sa označujú názvami na informačných tabuliach rovnakého typu v zmysle Vyhlášky MV SR č. 31/2003 Z.z., ktorou sa ustanovujú podrobnosti o označovaní ulíc a iných verejných priestranstiev.
5. Informačná tabuľa s názvom ulice sa umiestňuje na budovu, ktorá sa nachádza najbližšie k miestu vyústenia ulice, alebo na iné vhodné miesto.

**Článok V.**

**Číslovanie budov**

1. Číslovaním budov sa rozumie:
2. Rozhodnutie obce o určení súpisného alebo orientačného čísla budove.
3. Pridelenie súpisného alebo orientačného čísla konkrétnej budove, vydanie rozhodnutia o pridelení súpisného resp. orientačného čísla a vydanie tabuľky s prideleným orientačným číslom.
4. Vedenie evidencie súpisných a orientačných čísiel obcou a udržiavanie evidencií v súlade so skutočným stavom.
5. Budovy sa označujú súpisnými a orientačnými číslami.
6. Tabuľka so súpisným a orientačným číslom sa umiestňuje tak, aby bola z ulice dobre viditeľná a nepôsobila rušivo na vzhľad budovy.
7. Pripevnenie a údržbu tabuľky so súpisným a orientačným číslom zabezpečuje stavebník na vlastné náklady.
8. Tabuľku s orientačným číslom preberie stavebník rozhodnutím o určení čísla budovy.

**Článok VI.**

**Súpisné a orientačné číslo**

1. Súpisné číslo sa určuje každej budove.
2. Každá ulica označená názvom má samostatný číselný rad orientačných čísiel, ktorý sa začína číslom 1.
3. Pri lineárnej zástavbe majú budovy v smere od stredu obce na ľavej strane ulice nepárne čísla a na pravej strane ulice párne čísla číselného radu orientačných čísiel.
4. Na označovanie stavieb orientačnými číslami obstaráva obec na vlastné náklady tabuľky rovnakého vzoru.

**Článok VII.**

**Oznámenie o určení súpisného a orientačného čísla**

1. Obec Mužla na základe žiadosti stavebníka vydáva oznámenie o určení, zmene alebo zrušení súpisného alebo orientačného čísla.
2. Žiadosť stavebníka o určenie súpisného alebo orientačného čísla obsahuje:
3. Meno, priezvisko, trvalý pobyt stavebníka, ak je fyzickou osobou, alebo názov,

sídlo a identifikačné číslo organizácie, ak je právnickou osobou

1. Predmet žiadosti
2. Označenie budovy a termín jej dokončenia
3. Prílohy, ktorými sú doklad o vlastníctve pozemku alebo doklad o inom práve k pozemku (§ 58 ods. 2 a § 139 ods. 1 Zákona č. 50/1976 Zb.) a kolaudačné rozhodnutie
4. Súpisné číslo alebo orientačné číslo sa určuje budovám podľa poradia, v akom sa obci doručila žiadosť stavebníka podľa odseku 1.
5. Oznámenie o určení, zmene alebo zrušení súpisného resp. orientačného čísla budovy obsahuje:
6. Názov obce a jej číselný kód
7. Názov časti obce, ak sa obec člení na časti, názov ulice a názov katastrálneho územia, v ktorom sa budova nachádza
8. Parcelné číslo pozemku, na ktorom je budova postavená – ak je budova postavená na viacerých pozemkoch, uvedú sa všetky parcelné čísla týchto pozemkov
9. Označenie budovy
10. Dátum vydania a číslo kolaudačného rozhodnutia a názov orgánu, ktorý ho vydal,
11. Meno, priezvisko a trvalý pobyt stavebníka, ak je fyzickou osobou, alebo názov, sídlo a identifikačné číslo organizácie, ak je právnickou osobou
12. Výrok o určení, zmene alebo zrušení súpisného alebo orientačného čísla
13. Odôvodnenie
14. Dátum, meno a priezvisko, funkciu a podpis oprávnenej osoby a odtlačok úradnej pečiatky s erbom obce
15. Zmeniť alebo zrušiť súpisné číslo možno len výnimočne po predchádzajúcom upovedomení vlastníka budovy.

**Článok VIII.**

**Spoločné ustanovenia**

1. Pre katastrálne územie obce Mužla sa stanovuje samostatné číslovanie budov súpisnými a orientačnými číslami.
2. Evidenciu určených názvov ulíc a prípadných zmien názvov vedie Obecný úrad – referent pre evidenciu obyvateľstva.
3. Obec určuje stavbám súpisné a orientačné číslo, vedie evidenciu súpisných a orientačných čísiel a udržiava ju v súlade so skutočným stavom.

**Článok IX.**

**Záverečné ustanovenia**

Obecné zastupiteľstvo v obci Mužla sa uznieslo na vydaní tohto VZN č.

pod číslom uznesenia:

V Mužle dňa

Ing. Iván Farkas

starosta obce

**Návrh VZN bol vyvesený dňa :**

**Návrh VZV bol zvesený dňa :**

**VZN bolo schválené Obecným zastupiteľstvom dňa :**

**Uznesenie Obecného zastupiteľstva obce Mužla č. :**

**VZN po schválení vyvesené dňa :**

**Toto VZN nadobúda účinnosť dňa :**

|  |  |  |
| --- | --- | --- |
| **Zoznam ulíc v obci Mužla** | | |
|  |  |  |
| **Poradové číslo** | **Názov ulice v slovanskom jazyku** | **Názov ulice v maďarskom jazyku** |
| 1. | Trhová hradská | Vásáros út |
| 2. | Dolnosecká ulica | Alszeg |
| 3. | Dlhý rad | Hosszúsor |
| 4. | Komárňanská cesta | Komáromi út |
| 5. | ulica k studni Pána | Úr kútja |
| 6. | Župná ulička | Megye köz |
| 7. | ulica Surdik | Szurdik |
| 8. | ulica Dobráň | Dobrány |
| 9. | ulica Svätého Tomáša | Szent Tamás |
| 10. | Horná záhradná ulica | Felső kertalja |
| 11. | Dolná záhradná ulica | Alsó kertalja |
| 12. | Špitálska ulička | Ispotály köz |
| 13. | Mlynská ulička | Malom köz |
| 14. | ulička Svätého Jána | Szent János köz |
| 15. | Školská ulica | Iskola utca |
| 16. | Dallošova ulica | Dallos utca |
| 17. | Medená cesta | Rézút |
| 18. | Poľná ulica | Határút |
| 19. | Horná ulica | Felső utca |
| 20. | Hornosecká ulica | Fölszeg |
| 21. | Bagotova ulička | Bagota köz |
| 22. | Szőlőhegyi út | Vinohradnícka cesta |
| 23. | ulica pri Starej pošte | Öreg posta utca |
| 24. | Pivničná ulička | Pappince köz |
| 25. | Cintorínska ulica | Temető utca |
| 26. | Poľovnícka ulica | Vadász utca |
| 27. | Orechový rad | Diófa sor |
| 28. | Malá ulica | Kis utca |
| 29. | Jarková ulica | Gödri utca |
| 30. | ulica Bánom | Bánom |
| 31. | Krajcárova ulička | Krajcár köz |
| 32. | Hlavné námestie | Főtér |
| 33. | ulička Svätého Štefana | Szent István völgy |
| 34. | Kostolná ulička | Templom part |